CELEX: 32020R0405
Language: sl
Date: 2020-03-16 00:00:00
Title: Izvedbena uredba Komisije (EU) 2020/405 z dne 16. marca 2020 o praktični ureditvi poročil o kakovosti, ki jih je treba poslati v skladu z Uredbo (EU) 2018/1091 Evropskega parlamenta in Sveta o integrirani statistiki na ravni kmetij, in njihovih vsebinah (Besedilo velja za EGP)

17.3.2020   
               
               
                  SL
               
               
                  Uradni list Evropske unije
               
               
                  L 80/3
               
            
         IZVEDBENA UREDBA KOMISIJE (EU) 2020/405
         z dne 16. marca 2020
         o praktični ureditvi poročil o kakovosti, ki jih je treba poslati v skladu z Uredbo (EU) 2018/1091 Evropskega parlamenta in Sveta o integrirani statistiki na ravni kmetij, in njihovih vsebinah
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/1091 Evropskega parlamenta in Sveta z dne 18. julija 2018 o integrirani statistiki na ravni kmetij ter razveljavitvi uredb (ES) št. 1166/2008 in (EU) št. 1337/2011 (1) ter zlasti člena 11(4) Uredbe,
         ob upoštevanju naslednjega:
         
                     (1)
                  
                  
                     Člen 11(4) Uredbe (EU) 2018/1091 zahteva, da države članice za vsako referenčno leto Komisiji pošljejo poročilo o kakovosti, v katerem opišejo statistični proces, Komisiji pa omogoča, da sprejme izvedbene akte, s katerimi določi praktično ureditev za poročila o kakovosti in njihove vsebine.
                  
               
                     (2)
                  
                  
                     Zagotoviti je treba enotno poročanje o kakovosti za izmenjavo podatkov in metapodatkov o kakovosti.
                  
               
                     (3)
                  
                  
                     Ukrepi iz te uredbe so v skladu z mnenjem Odbora za evropski statistični sistem –
                  
               SPREJELA NASLEDNJO UREDBO:
         
            Člen 1
            Ta uredba določa praktično ureditev poročil o kakovosti, ki jih države članice pošljejo Komisiji (Eurostatu) v skladu z Uredbo (EU) 2018/1091, in njihovo vsebino.
         
         
            Člen 2
            Poročila o kakovosti iz člena 1 vsebujejo informacije o merilih kakovosti in statističnih konceptih, kakor je določeno v Prilogi k tej uredbi. Prav tako se sklicujejo na vse primere neskladnosti z navedenimi merili kakovosti.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. marca 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 200, 7.8.2018, str. 1.
      
      
         
            PRILOGA
            Poročila o kakovosti – merila kakovosti in statistični koncepti
            (a)   
                  Poročila o kakovosti morajo vsebovati informacije o vseh merilih kakovosti, določenih v členu 12(1) Uredbe (ES) št. 223/2009, kakor sledi:
               
            
            1.   USTREZNOST
            
                        (a)
                     
                     
                        opis uporabnikov, njihove potrebe in utemeljitev teh potreb;
                     
                  
                        (b)
                     
                     
                        postopki za merjenje zadovoljstva uporabnikov in pripravo statističnih rezultatov;
                     
                  
                        (c)
                     
                     
                        obseg, v katerem so zahtevani statistični podatki na voljo.
                     
                  2.   NATANČNOST
            
                        (a)
                     
                     
                        ocena natančnosti, ki povzema različne sestavne dele podatkovnih nizov;
                     
                  
                        (b)
                     
                     
                        opis vzorčnih napak;
                     
                  
                        (c)
                     
                     
                        opis vseh drugih napak.
                     
                  3.   PRAVOČASNOST IN TOČNOST
            
                        (a)
                     
                     
                        čas med dogodkom ali opisanim pojavom in razpoložljivostjo podatkov (pravočasnost);
                     
                  
                        (b)
                     
                     
                        čas med ciljnim datumom za dostavo podatkov in dejanskim datumom dostave podatkov (točnost).
                     
                  4.   DOSTOPNOST IN JASNOST
            
                        (a)
                     
                     
                        pogoji in sredstva, s katerimi lahko uporabniki pridobijo in uporabljajo podatke, npr. sporočila za javnost, publikacije, spletne podatkovne zbirke ali dostop do mikropodatkov;
                     
                  
                        (b)
                     
                     
                        pogoji in sredstva, s katerimi lahko uporabniki razlagajo podatke, npr. dokumentacijo o metodologiji in upravljanju kakovosti.
                     
                  5.   PRIMERLJIVOST
            
                        (a)
                     
                     
                        stopnja, do katere so statistike primerljive med geografskimi območji;
                     
                  
                        (b)
                     
                     
                        stopnja, do katere so statistike časovno primerljive.
                     
                  6.   SKLADNOST
            
                        (a)
                     
                     
                        stopnja, do katere so statistike združljive s podatki iz drugih virov (skladnost med področji);
                     
                  
                        (b)
                     
                     
                        stopnja, do katere so statistike skladne znotraj določenega podatkovnega niza (notranja skladnost).
                     
                  (b)   
                  Države članice morajo poročati tudi o:
               
            
            1.   UPRAVLJANJE KAKOVOSTI
            
                        (a)
                     
                     
                        vzpostavljenih sistemih in okvirih za upravljanje kakovosti statističnih izdelkov in postopkov;
                     
                  
                        (b)
                     
                     
                        njihovi oceni kakovosti podatkov.
                     
                  2.   REVIZIJA PODATKOV
            
                        (a)
                     
                     
                        revizijski politiki in, če je primerno, razlogih, zakaj so bili validirani podatki revidirani, npr. novi viri podatkov, nove metode ali druge pomembne informacije;
                     
                  
                        (b)
                     
                     
                        datumih, številu in obsegu morebitnih revizij.
                     
                  (c)   
                  V skladu s členom 11(4) Uredbe (EU) 2018/1091 morajo poročila o kakovosti vključevati naslednje informacije o statističnem postopku, zlasti metodologiji in uporabljenem vzorčnem okviru:
               
            
            1.   PREDSTAVITEV PODATKOV
            Naslednji vidiki izkazanih podatkov, ki se lahko prikažejo v obliki tabel, grafikonov ali zemljevidov:
            
                        (a)
                     
                     
                        opis podatkov;
                     
                  
                        (b)
                     
                     
                        klasifikacijski sistem;
                     
                  
                        (c)
                     
                     
                        zajetje po sektorjih;
                     
                  
                        (d)
                     
                     
                        statistični koncepti in opredelitve;
                     
                  
                        (e)
                     
                     
                        statistična enota;
                     
                  
                        (f)
                     
                     
                        statistična populacija;
                     
                  
                        (g)
                     
                     
                        referenčno področje (geografsko področje uporabe);
                     
                  
                        (h)
                     
                     
                        časovna pokritost (časovno obdobje, za katero so podatki na voljo);
                     
                  
                        (i)
                     
                     
                        referenčno obdobje (obdobje, ki ga poročilo zajema);
                     
                  
                        (j)
                     
                     
                        merska enota.
                     
                  2.   STATISTIČNA OBDELAVA
            Naslednji vidiki vseh operacij s podatki, izvedenih za pridobitev novih informacij:
            
                        (a)
                     
                     
                        vzorčni okvir;
                     
                  
                        (b)
                     
                     
                        načrt vzorčenja (če je ustrezno);
                     
                  
                        (c)
                     
                     
                        izvorni podatki;
                     
                  
                        (d)
                     
                     
                        pogostost zbiranja podatkov;
                     
                  
                        (e)
                     
                     
                        način zbiranja podatkov, po potrebi vključno z vprašalniki (v angleščini);
                     
                  
                        (f)
                     
                     
                        validacija podatkov;
                     
                  
                        (g)
                     
                     
                        zbiranje podatkov;
                     
                  
                        (h)
                     
                     
                        prilagoditev.
                     
                  3.   POLITIKA OBJAVLJANJA
            Pravila za izkazovanje podatkov na nacionalni ravni.
            4.   POGOSTOST IZKAZOVANJA
            Pogostost izkazovanja podatkov na nacionalni ravni.
            (d)   
                  V skladu s statističnimi načeli iz člena 2(1)(a), (e) in (f) Uredbe (ES) št. 223/2009 morajo države članice poročati o:
               
            
            1.   IINSTITUCIONALNI MANDAT
            
                        (a)
                     
                     
                        pravnih aktih ali drugih sporazumih, ki določajo odgovornost in pristojnost za zbiranje, obdelavo in izkazovanje statističnih podatkov;
                     
                  
                        (b)
                     
                     
                        postopkih za izmenjavo podatkov in usklajevanje med subjekti, ki pripravljajo podatke.
                     
                  2.   ZAUPNOST
            
                        (a)
                     
                     
                        zakonodajnih ukrepih ali drugih formalnih postopkih, ki preprečujejo nepooblaščeno razkritje podatkov, ki bi lahko neposredno ali posredno privedlo do identifikacije osebe ali gospodarskega subjekta;
                     
                  
                        (b)
                     
                     
                        pravilih, ki se uporabljajo za obdelavo mikropodatkov in zbirnih podatkov, da se zagotovi zaupnost statističnih podatkov in prepreči nepooblaščeno razkritje.
                     
                  3.   STROŠKI IN OBREMENITVE
            
                        (a)
                     
                     
                        stroških in obremenitvah, povezanih z zbiranjem in pripravo statističnega izdelka;
                     
                  
                        (b)
                     
                     
                        obremenitvah za dajalce podatkov;
                     
                  
                        (c)
                     
                     
                        povprečnem trajanju razgovorov na kmetijah (kadar je to mogoče in ustrezno glede na način zbiranja podatkov).